
Në mbështetje të pikës 4, të nenit 102, të Kushtetutës, të pikës 2, të nenit 17, të ligjit nr. 113/2020, “Për shtetësinë”, 

UDHËZOJMË:

Në udhëzimin e të përbashkët të ministrit të Brendshëm dhe të ministrit për Evropën dhe Punët e Jashtme, nr. 64, datë 4.2.2021, “Për përcaktimin e rregullave të detajuara për dokumentacionin e nevojshëm, formën dhe mënyrën e plotësimit të kërkesës për heqjen dorë dhe rifitimin e shtetësisë shqiptare, për personat që banojnë jashtë territorit të Republikës së Shqipërisë”, bëhet ndryshimi si më poshtë:
1. Në pikën 2, të kreut V, “Rregulla dhe procedura të përgjithshme”, fjalia e parë ndryshon si vijon:
“Dokumentet e lëshuara nga shteti shqiptar duhet të mos kapërcejnë tre muajt e fundit nga data e lëshimit të tyre.”.
2. Ngarkohen strukturat përgjegjëse pranë Ministrisë për Evropën dhe Punët e Jashtme dhe Ministrisë së Brendshme, për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

